Лента событий ВААК
АААК Аҷандара ашкол аҿы ауаҩы раԥхьатәи ацхыраара иҭаразы атренинг мҩаԥнагеит
Адунеизегьтәи аԥсуа-абаза конгресс Аҵареи, асоциалтә активреи, агәабзиарахьчареи рыҟәша апроект аҳәаақәа ирҭагӡаны Аҭагылазаашьа ҷыдақәа рминистрра аспециалист Индира Амҷԥҳа далархәны Аҷандара ашколхәыҷқәа рзы ауаҩы раԥхьатәи амедицинатә цхыраара иҭаразы атренинг мҩаԥнагеит.
Ахәыҷқәа ирзеиҭарҳәеит абылраан, аԥсмаҷхараан, абаҩԥҵәареи, ашьацареи раан, иара убас ауаҩы акы ицҳазар, раԥхьатәи ацхыраара шыҟаҵатәу. Ашколхәыҷқәа ахәра аҿаҳәашьа ддырбеит, насгьы зыԥсы еивахаз ишицхраатәу, агәы амассаж шыҟаҵатәу. Атренинг ашьҭахь АААК ахаҭарнакцәа ашкол ҳамҭас иарҭеит ацхыраара лас аҟаҵаразы ихәарҭоу аԥҭекатә маҭәахәқәа, иара убас ауаҩы зыԥшра зымуа аҭагылазаашьа данақәшәалак аҳақьым иҿы днаӡаанӡа узлаихәаша зныԥшуа аилыркаага, асахьақәа ацны.